News Room 365 WATCH LIVE TV
నాకు ఒంటరిగా వుండాలనుంది
నాకు ఒంటరిగా వుండాలనుంది అంటున్నాడు కింగ్ ఖాన్ షారుఖ్ ఖాన్.
TNN | Updated:
Jul 29, 2015, 05:30PM IST
నాకు ఒంటరిగా వుండాలనుంది అంటున్నాడు కింగ్ ఖాన్ షారుఖ్ ఖాన్ . పంజాబ్ లో ని గుర్దాస్ పూర్ లో ఉగ్రవాదులు దాడులకు పాల్పడటం, ఆ తర్వాత మాజీ రాష్ర్టపతి ఏపీజే అబ్ధుల్ కలాం ఆకస్మిక మరణం వంటివి షారుఖ్ ని కొంత ఆవేదనకు గురిచేశాయట. అన్నింటికిమించి ఇటీవలే తనతో కలిసి పనిచేస్తున్న ఓ స్పాట్ బాయ్ కూడా చనిపోవడం ఖాన్ పై బాగా ప్రభావం చూపించినట్లు ఆయన సన్నిహితులు చెబుతున్నారు. వరుసగా ఇటువంటి పరిణామాలు చోటుచేసుకుంటుండపట్ల కొంత అప్ సెట్ అయిన షారుఖ్.. తనకు ఒంటరిగా వుండాలని వుంది అని ట్వీట్ చేశాడు. ఎటువంటి బాధలు, సమస్యలు లేనివాళ్లెవరయినా వుంటే వారిని కలవాలనుంది.... కానీ ఈ లోకంలో అలాంటి వాళ్లెవ్వరూ వుండబోరు కనుకే తనకి ఒంటరిగా వుండాలనుంది అని అభిప్రాయపడ్డాడు. ప్రస్తుతం ''చెన్నై ఎక్స్ ప్రెస్'' ఫేమ్ రోహిత్ శెట్టి డైరెక్ట్ చేస్తున్న దిల్ వాలే సినిమాలో షారుఖ్ నటిస్తున్నాడు. బల్గేరియాలో ఈ సినిమా షూటింగ్ జరుగుతోంది.